**Ministru kabineta noteikumu projekta “Grozījumi Ministru kabineta 2006. gada 14. februāra noteikumos Nr. 128 “Noteikumi par institūcijām, kas izsniedz Latvijas Republikas iedzīvotājiem nepieciešamos dokumentus viņu profesionālās kvalifikācijas atzīšanai ārvalstīs, un šo dokumentu izsniegšanas kārtību””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Nepieciešamība izstrādāt Ministru kabineta noteikumu projektu “Grozījumi Ministru kabineta 2006. gada 14. februāra noteikumos Nr. 128 “Noteikumi par institūcijām, kas izsniedz Latvijas Republikas iedzīvotājiem nepieciešamos dokumentus viņu profesionālās kvalifikācijas atzīšanai ārvalstīs, un šo dokumentu izsniegšanas kārtību”” (turpmāk – Projekts) izriet no Ministru kabineta 2016. gada 5. janvāra sēdes protokollēmuma (Nr. 1 28. §) 13. punktā dotā uzdevuma. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Saeima 2016. gada 16. jūnijā pieņēma Oficiālās elektroniskās adreses likumu, kas stāsies spēkā 2018. gada 1. martā. Šis likums paredz, ka oficiālās elektroniskās adreses (turpmāk – e-adrese) izmantošana ir obligāta valsts iestādēm, tiesību subjektiem, kuri reģistrēti Uzņēmumu reģistra reģistros, un rezerves karavīriem. E-adresi var izmantot arī Iedzīvotāju reģistrā reģistrēta fiziskā persona no 14 gadu vecuma un Uzņēmumu reģistra reģistros nereģistrēta persona. Vienlaikus Ministru kabineta 2016. gada 5. janvāra sēdes protokollēmuma (Nr. 1 28. §) 13. punktā visām ministrijām ir dots uzdevums izvērtēt to kompetencē esošos tiesību aktus un līdz 2017. gada 1. jūlijam iesniegt noteiktā kārtībā Ministru kabinetā grozījumus tiesību aktos, paredzot iespēju saziņas nodrošināšanai starp iestādi un privātpersonu izmantot e-adresi (turpmāk – Ministru kabineta dotais uzdevums). Ministru kabineta 2006. gada 14. februāra noteikumi Nr. 128 “Noteikumi par institūcijām, kas izsniedz Latvijas Republikas iedzīvotājiem nepieciešamos dokumentus viņu profesionālās kvalifikācijas atzīšanai ārvalstīs, un šo dokumentu izsniegšanas kārtību” (turpmāk – noteikumi Nr. 128) nosaka kompetentās institūcijas, kas izsniedz Latvijas Republikas iedzīvotājiem nepieciešamos dokumentus viņu profesionālās kvalifikācijas atzīšanai ārvalstīs (turpmāk – kompetentā institūcija), un šo dokumentu izsniegšanas kārtību. Saskaņā ar noteikumu Nr.128 8.1. apakšpunktā noteikto, lai saņemtu profesionālās kvalifikācijas atzīšanai ārvalstīs nepieciešamos dokumentus, Latvijas Republikas iedzīvotājs (turpmāk arī – persona) iesniedz kompetentajā institūcijā rakstisku iesniegumu (pieprasījumu) (turpmāk – iesniegums), iesniegumā norādot personas vārdu un uzvārdu, dzīvesvietas vai uzturēšanās vietas adresi. Ņemot vērā apstākli, ka saskaņā ar Oficiālās elektroniskās adreses likumu valsts iestādei e-adreses izmantošana ir obligāta un Iedzīvotāju reģistrā reģistrēta fiziskā persona e-adresi izveido no 2018. gada 1. jūnija, noteikumos Nr. 128 veicami grozījumi, paplašinot saziņas veidus, kurus persona norāda iesniegumā un kas izmantojami kompetentās institūcijas saziņai ar minēto personu (piemēram, pieprasot personai iesniegt papildu dokumentus, ja, pamatojoties uz personas iesniegumā un tam pievienotajos dokumentos ietverto informāciju, nav iespējams sagatavot personas pieprasīto dokumentu), ar personas e-adresi, ja personai ir aktivizēts e-adreses konts. Ievērojot Ministru kabineta doto uzdevumu, ar Projektu paredzēts izdarīt grozījumu arī noteikumu Nr. 128 8.punkta ievaddaļā, konkretizējot minētajā tiesību normā noteiktā iesnieguma iesniegšanas formu. Minētajā tiesību normā tās pašreizējā redakcijā ir noteikts, ka kompetentajā institūcijā ir iesniedzams rakstisks iesniegums. Tiesiskā regulējuma skaidrības nolūkā, lai atvieglotu izpratni par attiecīgās tiesību normas tvērumu, paredzēts noteikumu Nr. 128 8. punkta ievaddaļā ietvert skaidrojumu, ka iesniegums iesniedzams papīra vai elektroniska dokumenta formā atbilstoši normatīvajiem aktiem par elektronisko dokumentu noformēšanu. Oficiālās elektroniskās adreses likuma pārejas noteikumu 4. punkts noteic, ka Oficiālās elektroniskās adreses likuma 5. panta otrajā daļā minētās personas (Iedzīvotāju reģistrā reģistrēta fiziskā persona no 14 gadu vecuma un Uzņēmumu reģistra reģistros nereģistrēta persona) e-adresi izveido no 2018. gada 1. jūnija. Ievērojot minēto, lai nodrošinātu Projektā ietvertā tiesiskā regulējuma atbilstību Oficiālās elektroniskās adreses likumā noteiktajam, Projekts attiecīgi paredz e-adreses kā saziņas veida izmantošanu no 2018. gada 1. jūnija. |
| 3. | Projekta izstrādē iesaistītās institūcijas |  Projektu izstrādāja Izglītības un zinātnes ministrija. |
| 4. | Cita informācija |  Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Projekts attiecas uz Latvijas Republikas iedzīvotājiem, kuriem būs nepieciešams saņemt dokumentus viņu profesionālās kvalifikācijas atzīšanai ārvalstīs. Minēto personu skaitlisko apmēru nav iespējams noteikt. Tāpat Projekts attiecas uz kompetentām institūcijām, kurām saskaņā ar tām noteikto kompetenci būs pienākums saziņā ar personām izmantot minēto personu e-adreses, ja šāds saziņas veids būs norādīts personas iesniegumā. |
| 2. | Tiesiskā regulējuma ietekme uz tautsaimniecību un administratīvo slogu |  Projekts šo jomu neskar. |
| 3. | Administratīvo izmaksu monetārs novērtējums |  Projekts šo jomu neskar. |
| 4. | Cita informācija |  Nav. |

|  |
| --- |
|  **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Sabiedrības līdzdalība saistībā ar e-adreses ieviešanu tika nodrošināta Oficiālās elektroniskās adreses likuma izstrādes laikā, līdz ar to Projekta izstrādē nav nepieciešama. Pēc Projekta pieņemšanas Ministru kabinetā, tas tiks publicēts oficiālajā izdevumā “Latvijas Vēstnesis”. |
| 2. | Sabiedrības līdzdalība projekta izstrādē |  Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 5. punktu sabiedrības līdzdalības kārtība piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka Projekts paredz nodrošināt jau Oficiālās elektroniskās adreses likumā, kas ir pieņemts 2016. gada 16. jūnijā, noteikto regulējumu, nemaina esošo regulējumu un neievieš jaunas politikas iniciatīvas, sabiedrības līdzdalība Projekta izstrādē nav nepieciešama. |
| 3. | Sabiedrības līdzdalības rezultāti |  Projekts šo jomu neskar. |
| 4. | Cita informācija |  Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Projekta izpildi atbilstoši noteikumos Nr. 128 paredzētajam nodrošinās kompetentās institūcijas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Ar Projektu netiek paplašinātas Izglītības un zinātnes ministrijai un kompetentajām institūcijām normatīvajos aktos noteiktās funkcijas. Projekts neparedz jaunu institūciju izveidi vai esošo institūciju likvidāciju vai reorganizāciju, kā arī Projektam nav ietekmes uz esošo institūciju cilvēkresursiem. |
| 3. | Cita informācija |  Nav. |

*Anotācijas III, IV un V sadaļa – Projekts šīs jomas neskar.*

 Izglītības un zinātnes ministrs Kārlis Šadurskis

 Vīza:

 Valsts sekretāre Līga Lejiņa

02.06.2017. 12:20

924

I.Krastiņa

67047768, Ilze.Krastina@izm.gov.lv